Nafarroako Parlamentuko Mahaiak, 2019ko otsailaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Lehen Hezkuntzako 4. mailako ikasleei eta Bigarren Hezkuntzako 2. mailako ikasleei egin zaien ebaluazio diagnostikoko inkesta sozioekonomiko eta kulturalean sexuari buruzko atalean “beste aukera batzuez” galdetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko otsailaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Hezkuntza Departamentuko zer unitatek sartu du “beste aukera batzuk” epigrafea Lehen Hezkuntzako 4. mailako eta Bigarren Hezkuntzako 2. mailako ikasleendako ebaluazio diagnostikoko inkesta sozioekonomiko eta kulturaleko sexuari buruzko atalean?

Departamentuko zer arduradunek baimendu dute eta eman diote oniritzia atal horri?

Hezkuntza Departamentuko zer unitatek sartu du hizkuntzei buruzko atala inkestan?

Departamentuko zer arduradunek baimendu dituzte eta eman diete oniritzia galdera horiei?

Corellan, 2019ko otsailaren 20an

Foru parlamentaria: Alberto Catalán Higueras